open-index/open-wikipedia-markdown huggingface dataset:
Tayon kieli

**Tayon kieli** on ranskaan pohjautuva kreolikieli, jota puhutaan Uudessa-Kaledoniassa, tarkemmin Saint-Louis'n kylässä. Sen lähin sukulaiskieli on réunioninkreoli. Tayo on Tyynenmeren alueen ainoa ranskaan pohjautuva kreolikieli. Kielellä on noin 900 puhujaa.

Tayolla ei ole kirjoitettua standardia.

## Fonologia

### Konsonantit

Lähde:

### Vokaalit

Vokaalit [a] ja [o] voivat esiintyä niin lyhyinä kuin pitkinäkin.

Lähde:

## Lähteet
Krugersdorp

**Krugersdorp**, joskus myös **Krügersdorp** on 140&nbsp;643 asukkaan kaupunki Gautengin provinssissa Etelä-Afrikassa, 33 kilometriä luoteeseen Johannesburgista. Kaupungin pinta-ala on 247,22 neliökilometriä ja väestötiheys 568,89 asukasta neliökilometrillä. Lähes puolet kaupungin asukkaista puhuu äidinkielenään afrikaansia.

Kaupungissa sijaitsee buurien 16. joulukuuta 1838 Andries Pretoriuksen johdolla zulukuningas Dinganesta saavuttaman voiton muistoksi pystytetty Paardekraalin muistopatsas. Taistelun vuosipäivänä vietetään kansallisia muistojuhlia, joihin on sittemmin yhdistetty englantilaisista Majuban luona vuonna 1881 saavutetun voiton muistopäivä. Samana vuosipäivänä 1880 buurit julistivat paikalla Transvaalin itsenäisyyden. Lähellä Krugersdorpia Doornkopin luona buurit ottivat Piet Cronjen johdolla L. S. Jamesonin retkikunnan vangiksi 2. tammikuuta 1896. Nykyinen kaupunki perustettiin vuonna 1887 Witwatersrandin kultalöytöjen aikana, ja nimensä se sai presidentti Krugerin mukaan.

## Lähteet

## Aiheesta muualla
France 4

**France 4** on ranskalainen julkisen palvelun televisiokanava, jonka omistaa France Télévisions, jonka puolestaan omistaa Ranskan valtio. Se perustettiin keväällä 2005 korvaamaan aiempi Festival-kanava. France 4 keskittyy tapahtumiin sekä nuorten ohjelmiin. Kanavan tunnusväri on violetti.

Kanava oli tarkoitus lopettaa elokuussa 2020 yhdessä France Ô:n kanssa, mutta sai vuoden lisäaikaa, sillä sen tarjonta oli osoittautunut hyödylliseksi, kun koronaviruspandemian takia koulut oli jouduttu sulkemaan. 

## Historia

France 4:n edeltäjä oli vuonna 1996 perustettu Festival, joka keskittyi elokuviin ja televisiosarjoihin. Sen omistivat France 2 (28 %), France 3 (28 %), brittiläinen Carlton Communications (28 %), Arte (11 %) sekä amerikkalais-hollantilainen Regency Monarchy (5 %).

Maaliskuun lopussa 2005, samaan aikaan kun Ranskassa otettiin käyttöön digilähetykset, Festival uudistettiin ja se sai uuden nimen France 4. Kanavan omistajaksi tulivat France Télévisions (89 %) ja Arte (11 %). Uusi kanava laajensi ohjelmistoaan muun muassa kulttuuritapahtumiin ja urheiluun.

Vuonna 2009 Arte myi osuutensa kanavasta France Télévisionsille 4,62 miljoonalla eurolla. Samana vuonna uusi laki kielsi France 4:ää, kuten kaikkia muitakin France Télévisionsin kanavia, näyttämästä mainoksia iltakahdeksan ja aamukuuden välillä.

Vuonna 2014 France 4:n strategiaa uudistettiin ja siitä tuli nuorisolle suunnattu kanava. Ohjelmisto suunniteltiin niin, että päivällä näytettiin lapsille suunnattuja ohjelmia ja illalla kohdeyleisönä olivat nuoret aikuiset.

Vuonna 2016 strategiaa muutettiin jälleen, ja nyt illan kohdeyleisöksi otettiin perheet.

Vuonna 2018 Ranskan kulttuuriministeriö ilmoitti, että France 4 televisiokanavana lakkautettaisiin viimeistään vuonna 2020 ja nuorta yleisöä tavoiteltaisiin jatkossa muilla tavoin kuin perinteisellä televisiolla. Lakkautusta kuitenkin lykättiin elokuussa 2020 vuodella, kun koronaepidemian aikana kanavan tarjonta oli osoittautunut pedagogisesti hyödylliseksi, kun koulut oli jouduttu fyysisesti sulkemaan. Toukokuussa 2021 presidentti Emmanuel Macron ilmoitti, että France 4:ää ei lakkautetakaan.

## Ohjelmisto

France 4:n kohdeyleisö on vuosien varrella vaihdellut, mutta tällä hetkellä se esittää lastenohjelmia päivisin ja nuorille aikuisille suunnattua ohjelmistoa iltaisin. Ohjelmisto koostuu muun muassa televisiosarjoista, elokuvista, dokumenteista, musiikkiohjelmista ja urheilusta.

## Lähteet

## Aiheesta muualla

* Kanavan kotisivut
Les Jeunes avec Macron

**Les Jeunes avec Macron** (suom. "Nuoret Macronin kanssa", lyh. **JAM**) on ranskalainen poliittinen nuorisojärjestö, joka on La République En Marche! -puolueen nuorisojärjestö.

Järjestö sai alkunsa vuonna 2015, kun ryhmä sosialistisen puolueen nuorisojärjestön edustajia perusti uuden ja itsenäisen nuorisojärjestön tukemaan Emmanuel Macronin presidentinvaalikampanjanaa. JAM:in perustajiin kuuluivat Jean Gaborit, Sacha Houlié, Florian Humez ja Pierre Person.

Elokuussa 2020 järjestöllä oli 27 500 jäsentä. Vuonna 2019 järjestön puheenjohtajaksi valittiin Ambroise Méjean.

## Lähteet
Kelly Kalonji

**Kelly Kalonji** (s. 10. kesäkuuta 1987) on suomalais-kongolainen malli. Kalonji on ensimmäinen tummaihoinen nainen, joka on voittanut Miss Helsinki -kilpailun. Hän voitti kilpailun 25-vuotiaana vuonna 2013.

Vuonna 2021 Kalonji osallistui *[[Big Brother Vip]]* -ohjelmaan, jossa oli mukana yhteensä 14 julkisuudesta tuttua henkilöä. Hänet häädettiin Big Brother -talosta kolmantena päivänä, kauden ensimmäisenä asukkaana. Vuonna 2022 Kalonji osallistui ''Farmi Suomi'' -ohjelman kolmannelle tuotantokaudelle. Hän putosi kilpailusta ensimmäisenä yhdessä Maiju Voutilaisen kanssa. Vuonna 2023 Kalonji osallistui *Viidakon tähdet* -ohjelmaan.

## Lähteet
Derrick Lewis

**Derrick James Lewis** (s. 7. helmikuuta 1985 New Orleans, Louisiana) on yhdysvaltalainen raskaansarjan vapaaottelija. Hän otteli kerran UFC:n raskaansarjan mestaruudesta Daniel Cormieria vastaan, mutta hävisi takakuristuksella. Lewisilla on eniten tyrmäysvoittoja UFC:n historiassa. Hän on entinen Legacy FC:n raskaansarjan mestari.

## Saavutukset
;Legacy Fighting Championship
*Raskaansarjan mestaruus (kerran, puolusti kerran)

;UFC
*Illan suoritus (neljästi, vs. Gabriel Gonzaga, Marcin Tybura, Alexander Volkov, Curtis Blaydes)
*Illan kamppailu (kolmesti, vs. Travis Browne, Mark Hunt, Junior dos Santos)
*Eniten tyrmäysvoittoja raskassasarjassa (12)
*Toiseksi eniten lopetusvoittoja raskassasarjassa (12)

## Ammattilaisottelut

Lähde: https://www.tapology.com/fightcenter/fighters/14023-derrick-lewis-the-black-beast

## Lähteet
Saint Lucian kreoli

**Saint Lucian kreoli** (omakielinen nimi *kwéyòl*) on ranskaan perustuva kreolikieli, jota puhutaan pääsääntöisesti Saint Lucialla. Sen lähimpiä sukulaiskieliä ovat muun muassa Guadeloupen kreoli ja Louisianan kreoli.. Kielellä on noin 160 000 puhujaa. Noin 75 % saintlucialaisista puhuu sitä äidinkielenään.

Kieltä kirjoitetaan latinalaisilla aakkosilla. Uusi testamentti käännettiin kreoliksi vuonna 1999.

Erona sukulaiskieliinsä Saint Lucian kreolissa on enemmän lainasanoja englannista. Englanti on Saint Lucian ainoa virallinen kieli, mutta kreolin ei katsota olevan uhattuna.

## Fonologia

### Konsonantit

Lähde:

### Vokaalit

Puolisuppeat vokaalit sekä [a] voivat esiintyä myös nasaalisina.

Lähde:

## Sanasto
Esimerkkilauseita kreoliksi:

## Lähteet
Demokraattien ja riippumattomien unioni

**Demokraattien ja riippumattomien unioni** (, **UDI**) on ranskalainen liberaalinen puolue, joka perustettiin 18. syyskuuta 2012 kansalliskokouksen samannimisen parlamentaarisen ryhmän pohjalta.

Puolueen nykyinen puheenjohtaja on 15. marraskuusta 2014 alkaen Jean-Christophe Lagarde.

## Lähteet
Apries

**Apries**, Raamatussa **Hophra**, oli Egyptin 26. dynastian neljäs faarao, joka hallitsi vuosina 589–570 eaa. Hän seurasi valtaistuimella isäänsä Psametik II:ta. Apriesin syntymänimi oli *Wah-ib-re*, jonka merkitys on "Vakaa on Ren sydän"; hänen valtaistuinnimensä *Haa-ib-ren* merkitys puolestaan on "Riemuisa on Ren sydän". Apries on Manethon käyttämä kreikkalaistettu muoto.

Apries jatkoi isänsä ulkopolitiikkaa, muttei onnistunut auttamaan liittolaistaan Juudan kuningasta Sidkiaa Babylonian Nebukadressar II:tä vastaan. Vuosina 574–570 eaa. Apries teki voittoisia sotaretkiä Kyprosta ja Foinikiaa vastaan, mutta kun hän myöhemmin epäonnistui yrittäessään hyökätä Kyreneen, armeija nousi kapinaan. Apries lähetti kenraalinsa Amasisin (Ahmose II) lopettamaan kapinan, mutta sotilaat valitsivatkin tämän uudeksi faaraoksi. Apries vangittiin, mutta hän pääsi pakoon; myöhemmin mahdollisesti egyptiläiset murhasivat hänet. Useimpien lähteiden mukaan uusi faarao kuitenkin kohteli Apriesin ruumista kunnioittavasti, ja hänet haudattiin Saisiin kaikin niin kunnianosoituksin, jotka faaraolle kuuluivat.

## Lähteet
JYP (täsmennyssivu)

**JYP** voi tarkoittaa seuraavia:
* JYP, Jyväskylän jääkiekkoseura
** Jyväskylän Palloilijat, aikaisempi seura
** JYP-Akatemia, lakkautettu joukkue
* JYP Entertainment, eteläkorealainen levy-yhtiö
* Park Jin-young, eteläkorealainen muusikko ja tuottaja
Sixteen

**Sixteen** voi tarkoittaa seuraavia:
* *[[Sixteen (televisio-ohjelma)|Sixteen]]*, JYP Entertainmentin tosi-tv ohjelma
* "Sixteen", Ellie Gouldingin kappale
* *[[Sixteen (vuoden 1973 elokuva)|Sixteen]]*, vuoden 1973 elokuva
* *[[Sixteen (vuoden 2013 intialainen elokuva)|Sixteen]]*, vuoden 2013 intialainen elokuva
* *[[Sixteen (vuoden 2013 brittiläinen elokuva)|Sixteen]]*, vuoden 2013 brittiläinen elokuva
* Earl Sixteen, jamaikalainen reggae-artisti
* Sixteen, puolalainen yhtye
Karipúnan kieli

**Karipúna**, toisinaan myös **uaçá**, on ranskaan pohjautuva kreolikieli, jota puhutaan Brasiliassa, Amapán osavaltiossa. Sen läheisiä sukulaiskieliä ovat mm. Ranskan Guayanan kreoli.. Kielellä on arviolta 2400 puhujaa.

Kieltä kirjoitetaan latinalaisilla aakkosilla.

## Fonologia

### Konsonantit

Lähde:

### Vokaalit

Puoliavoimet vokaalit sekä [a] voivat esiintyä myös nasaalisina.

Lähde:

## Lähteet
Renault Kiger

**Renault Kiger** on Renault’n vuodesta 2021 lähtien Intian markkinoille valmistama pieni crossover-tyyppinen automalli. 

Moottorina on kolmesylinterinen 1,0-litrainen, joka on saatavana sekä vapaasti hengittävänä 72-hevosvoimaisena että turboahdettuna 100-hevosvoimaisena versiona. Vapaasti hengittävässä versiossa voimansiirtona on viisivaihteinen manuaalivaihteisto tai viisiportainen *Easy-R*-robottivaihteisto. Turboahdetussa versiossa on viisivaihteinen manuaalivaihteisto tai portaaton CVT-automaattivaihteisto.

## Lähteet

## Aiheesta muualla
Sixteen (televisio-ohjelma)

**Sixteen** oli JYP Entertainmentin tositelevisio-ohjelma, jossa kilpailijoista valittiin Twice-yhtyeen jäsenet.

JYP Entertainmentin johtaja Park Jin-young ilmoitti helmikuussa 2015, että yhtiön tulevan yhtyeen jäsenet valittaisiin televisio-ohjelman *Sixteen* kautta. Ennen ohjelman alkua kilpailijat paljastettiin ja tuottaja Kim Jeong-beom kertoi, että yleisön mielipide otettaisiin huomioon. Ohjelman nimi viittaa sen kuuteentoista kilpailijaan, joista seitsemän valittaisiin uuteen yhtyeeseen. Ohjelmassa kilpailijat jaetaan kahteen ryhmään: pääryhmään (*major*) ja alaryhmään (*minor*) edeltävän viikon suorituksen perusteella. Yksi kilpailija alaryhmästä pudotettaisiin kilpailusta. Ohjelmassa otettaisiin huomioon myös muut tähden vetovoimaan vaikuttavat ominaisuudet laulun ja tanssin lisäksi kuten näiden luovuuden ja persoonallisuuden. Park Jin-young painotti tärkeimpinä ominaisuuksina rehellisyyttä, vilpittömyyttä ja vaatimattomuutta.

Ohjelma alkoi 5. toukokuuta ja päättyi 7. heinäkuuta sisältäen kymmenen jaksoa. Ohjelma päättyi Nayeonin, Sanan, Dahyunin, Tzuyun, Chaeyoungin, Minan, Jihyon, Jeongyeonin ja Momon voittoon sekä Twicen lopulliseen kokoonpanoon yhdeksänhenkisenä ryhmänä.

Ohjelman jälkeen JYP pahoitteli, ettei ohjelman valintamenetelmästä kerrottu riittävän tarkasti. Yhtyeeseen päätettiin lisätä kaksi jäsentä: yksi lisäjäsen yhtyeeseen valittiin pelkästään yleisön mielipiteen perusteella (Tzuyu) sekä yksi Park Jin-youngin henkilökohtaisen päätöksen perusteella (Momo).

## Lähteet

## Aiheesta muualla
*
Molière-palkinto

**Molière-palkinnot** ( tai *La Nuit des Molières*) ovat Ranskan kulttuuriministeriön alaisuudessa toimivan Académie des Molièresin vuosittain jakamia teatterialan palkintoja, joita jaetaan useissa eri kategorioissa ranskalaisen teatterialan tekijöille. Molière-palkinnot vastaavat esimerkiksi yhdysvaltalaisia Tony- ja brittiläisiä Olivier-palkintoja.

Ensimmäinen Molière-gaala oli Châtelet-teatterissa Pariisissa 23. toukokuuta 1987. Palkinto on nimetty ranskalaisen näytelmäkirjailijan Molièren (1622–1673) mukaan.

## Lähteet

## Aiheesta muualla

* Molière-palkintojen viralliset sivut
Jean Hougron

**Jean Hougron** (1923 Caen, Ranska – 2001) oli ranskalainen kirjailija. Hän asui Ranskan Indokiinassa, jossa hän työskenteli kaupallisissa tehtävissä. Vaikutelmiaan hyödyntäen hän kirjoitti kuusiosaisen romaanisarjan *La Nuit indochinoise*. Sen ensimmäinen osa *Tu recolteras la tempête* (1950) sai laajaa huomiota. Hänen romaaneistaan on suomennettu kaksi, joista *Suistomaan pakolainen* sai 1953 Ranskan akatemian suuren romaanipalkinnon.

## Suomennetut teokset
* *Suistomaan pakolainen* (*Mort en fraude*), suom. Ulla-Kaarina Jokinen, WSOY 1955
* *Takaisin Kandaraan* (*Je reviendrai à Kandara*), suom. Kaarina Visakanto, WSOY 1960 Sarja: Korppi-sarja 10

## Lähteet
Kimmo Siivonen

**Kimmo Siivonen** (s. 5. toukokuuta 1981) on kausina 2007-2009 Superpesistä pelannut suomalainen pesäpalloilija. Siivonen edusti Hyvinkään Tahkoa. Siivonen voitti Tahkon joukkueessa SM-kultaa kauden 2007 päätteeksi. Hän pelasi etenijäjokerina. Siivonen on pelannut urallaan 69 Superpesiksen runkosarjaottelua. Näissä hän on lyönyt kuusi kunnaria ja viisi tavallista juoksua, tuonut 35 juoksua ja kerännyt 145 kärkilyöntiä. Siivonen on pelannut urallaan kymmenen Superpesiksen ylempää pudotuspeliottelua. Näissä hän on lyönyt yhden kunnarin, tuonut kahdeksan juoksua ja kerännyt 34 kärkilyöntiä.

## Lähteet
Venla Ronkainen

**Venla Ronkainen** (s. 21. tammikuuta 2010 Lempäälä) on suomalainen lapsinäyttelijä. Hän on näytellyt Venla Kautsalon roolissa suomalais-saksalaisessa rikosdraamasarjassa *[[Ivalo (televisiosarja)|Ivalo]]*.

Ronkaisella on Downin oireyhtymä kuten hänen roolihahmollaan Venla Kautsalollakin.

## Lähteet
Geoffrey Household

**Geoffrey Household** (1900 Bristol, Britannia – 1988 Banbury, Britannia) oli brittiläinen kirjailija. Hän asui ulkomailla Euroopassa, Lähi-idässä ja Amerikassa.

Household kirjoitti jännitysromaaneja, joissa ihminen ajautuu vaarallisessa ympäristössä ansaan. Niissä on snobismia ja brittiläisen maailmanvallan näkökulma, mutta kerronnallisesti ne ovat sujuvia. Niistä tunnetuin on poliittinen trilleri *Ihmismetsästys* (*Rogue male*), jossa yläluokkainen suurriistanmetsästäjä saa tähtäimeensä diktaattorin. Sille jatkoa on *Rogue Justice*, jota ei ole suomennettu. Household kirjoitti myös omaelämäkerran *Against the Wind* (1958).

Householdin romaaniin *Ihmismetsästys* perustuu Fritz Langin ohjaama elokuva *[[Ihmismetsästys (vuoden 1941 elokuva)|Ihmismetsästys]]* (1941).

## Suomennetut teokset
* *Ihmismetsästys* (*Rogue male*), suom. Yrjö Kivimies, Otava 1958 (Ilmestynyt myös Kolmen tähden sarjassa, Otava 1978)
* *Varjoissa vaanija* (*Watcher in the shadows*), suom. Mario Talaskivi, Otava 1961
* *Espanjan luola* (*The Spanish cave*), suom. Jukka Kemppinen, Otava 1968 Sarja: Otavan nuortenkirjoja
* *Kymmenen tuhannen paluu* (*Xenophon's adventure*), suom. Jukka Kemppinen, Otava 1969 Sarja: Otavan nuortenkirjoja

## Lähteet
Vulgata-sykli

**Vulgata-sykli** on kokoelma ranskankielisiä kuningas Arthurin tarustoon liittyviä proosakertomuksia. Ne ovat peräisin noin vuosilta 1210–1230. Aiemmin niiden kirjoittajan katsottiin olevan Walter Map, Englannin kuningas Henrik II:n kirjuri. Nykyisin kuitenkin uskotaan, että kertomukset on kirjoittanut joukko sisterssiläismunkkeja. Vulgata-sykliin kuuluvat seuraavat kertomukset: 
* *L’Estoire del Saint Graal*
* *a Merlin* (perustuu Robert de Boronin versioon)
* *Prose Lancelot*, joka sisältää kolme kertomusta:
** *Lancelot*
** *Queste del Saint Graal*
** *Mort Artu*

## Lähteet
Herman Adlercreutz (valtiopäivämies)

**Herman Adlercreutz** (23. lokakuuta 1862 Kirkkonummi – 13. lokakuuta 1921 Helsinki) oli suomalainen juristi ja virka- ja valtiopäivämies.

Adlercreutzin vanhemmat olivat varatuomari Leonard Magnus Knut Adlercreutz ja Karolina Maximiliana Myrberg ja puoliso vuodesta 1893 Naima Sofia Charpentier.  Adlercreutz tuli ylioppilaaksi Helsingissä ja suoritti oikeustutkinnon 1889, varatuomarin arvon hän sai 1892.  Hän oli Suomen Pankin kanslisti 1893–1908 ja Helsingin ensimmäinen kaupunginvouti vuodesta 1899. Adlercreutz oli aatelissäädyssä edustaja valtiopäivillä 1897, 1900, 1904–1905 ja 1905–1906.

Lääkäri Erik Adlercreutz oli Herman Adlercreutzin poika.

## Lähteet
Veli-Pekka Tynkkynen

**Veli-Pekka Tynkkynen** (s. 1972) on Venäjän ympäristöpolitiikan professori Helsingin yliopiston Aleksanteri-instituutissa sekä Venäjän energia- ja luonnonvarapolitiikan dosentti Maanpuolustuskorkeakoulussa.

Tynkkynen on voittanut Tieto-Finlandia-palkinnon vuonna 2003 yhdessä Antti Helanterän kanssa kirjoittamallaan kirjalla *Maantieteelle Venäjä ei voi mitään.*

## Teoksia
* 
* 
* 

## Lähteet

## Aiheesta muualla
* Veli-Pekka Tynkkynen tietokirjailija Pekka Virkin vieraana *Jälkisuomettumisen ruumiinavaus* -ohjelmasarjassa, jossa he keskustelevat siitä, miksi Neuvostoliitosta eroon päässyt Suomi hankkiutui riippuvuussuhteeseen Venäjän kanssa sarjan 12. jaksossa *[https://www.youtube.com/watch?v=XeuePWb_Mjw Riskaabeli riippuvuus Venäjästä]*, 2.3.2024.
Whiskey (kappale)

**Whiskey** on yhdysvaltalaisen popyhtye Maroon 5:n kappale, jossa vierailee rap-artisti ASAP Rocky. Se julkaistiin promosinglenä yhtyeen kuudennelta studioalbumilta *[[Red Pill Blues]]* lokakuussa 2017.

Kappaleen ovat kirjoittaneet Adam Levine, ASAP Rocky, John Ryan, Jacob Kasher Hindlin ja Tinashe Sibanda. Sen tuotannosta vastaavat Ryan, Kasher Hindlin, Fly-M. Kappale äänitettiin kesäkuussa 2017 Conway Recording Studiolla Los Angelesissä.

## Tuotanto
* John Ryan – tuottaja, koskettimet, piano, syntetisaattori
* Fly-M – tuottaja, DJ
* Adam Levine – laulu
* PJ Morton, koskettimet, syntetisaattori
* Sam Farrar – äänitekniikka, avustava tuotanto
* Noah ”Mailbox” Passovoy – tekniikka
* Jacob ”JKash” Kasher Hindlin – tuotanto
* Serban Ghenea – miksaus
* Tom Coyne – masterointi
* ASAP Rocky – vieraileva artisti, rap

## Lähteet
LunchMoney Lewis

**LunchMoney Lewis**, oikealta nimeltään **Gamal Kosh Lewis** (s. 11. tammikuuta 1988 Miami, Florida) on yhdysvaltalainen rap-artisti, lauluntekijä ja tuottaja. Hänet tunnetaan parhaiten vuoden 2015 singlestään ”Bills”.

Lewis on kotoisin Floridasta. Hänen isänsä Ian Lewis, ja setänsä Roger Lewis olivat tunnetun reggaeyhtye Inner Circlen jäseniä.

## Diskografia
### EP:t
* *Bills* (2015)
* *Songs in the Key of Quarantine* (2020)

### Singlet
* ”Bills” (2015)
* ”Whip It!” (feat. Chloe Angelides) (2015)
* ”Ain’t Too Cool” (2015)
* ”H.O.E. (Heaven on Earth)” (feat. Ty Dolla Sign) (2016)
* ”Donald” (2017)
* ”Who’s Up?” (2018)
* ”Make That Cake” (feat. Doja Cat) (2019)
* ”Pony” (feat. City Girls) (2019)
* ”Cheat” (2020)
* ”Money Dance” (2021)
* ”Ocean” (feat. Meghan Trainor) (2021)

## Lähteet
Haavankääpä

**Haavankääpä** (*Phellinus tremulae*) on arinakääpiin kuuluva kaviomainen valkolahottajasieni, joka elää yleisenä haavalla sekä joillain sen hybrideillä, ei kuitenkaan kovin usein muilla poppelilajeilla. Laji saattaa muodostaa oksanarpiin itiöemiä jopa kymmenen metrin korkeudessa, ja kaatuneella puolella se voi olla alustanmyötäinen. Itiöemä on aluksi päältä silkinkiiltoinen, harmaa, halkeilee pystysuuntaan muttei ristiin kuten haavanarinakääpä (*P. populicola*). Alapinta on ruskea ja pillejä voi olla noin viisi millimetrillä. Pystypuulla kasvavalla itiöemällä on mustanpuhuva ydin, joka puuttuu levymäisestä muodosta.

Suomen oloissa on haavankäävän katsottu aiheuttavan niin merkittävää tuhoa, ettei tulitikkuteollisuutta pidetä kannattavana isojen terveiden haapojen puuttuessa.

## Lähteet
Mauinnukupuu

**Mauinnukupuu** (*Hemignathus affinis*) on peippoihin kuuluva sukupuuttoon kuollut lintulaji. Lajia tavattiin Havaijilta. Aiemmin sitä pidettiin nukupuun (*Hemignathus lucidus*) alalajina.

## Koko ja ulkonäkö
Mauinnukupuu voi kasvaa noin 14&nbsp;cm pitkäksi. Sukupuolet eroavat hieman toisistaan ulkonäöltään. Mauinnukupuukoiraan pää ja rinta ovat väriltään sitruunankeltaiset, naaraalla keltaista on naamassa ja kurkussa. Silmien ympärillä on tummempi alue. Lajin selkä, siivet ja pyrstö ovat oliivinvihreät. Mauinnukupuun nokka on hyvin pitkä ja voimakkaasti kaartunut.

## Levinneisyys ja elinympäristö
Mauinnukupuuta tavattiin ainoastaan vain Mauin saarelta. Lajin elinympäristöä ovat kosteat ja tiheät vuoristometsät 1&nbsp;450&ndash;2&nbsp;000 metrin korkeudella. Sen ravintoa ovat hyönteiset ja hämähäkit, joita se kaivaa puiden kuoresta. 

Mauinnukupuu luokitellaan hävinneeksi. Viimeisin mahdollinen, mutta vahvistamaton, havainto on vuodelta 1995. Kanta hävisi elinympäristön tuhoutumisen karjan laiduntamisen, lintumalarian ja vieraslajien takia.

## Lähteet
Line of Duty

**Line of Duty** on Jed Mercurion luoma brittiläinen rikosdraamasarja, jota BBC on esittänyt vuodesta 2012 lähtien. *Line of Duty* seuraa birminghamilaisen korruptionvastaisen poliisiyksikön toimintaa. Sarjan pääosissa ovat Martin Compston, Vicky McClure ja Adrian Dunbar.

Sarjasta on tehty yhteensä kuusi tuotantokautta, jotka sisältävät yhteensä 36 jaksoa. *Line of Dutyn* ensimmäinen tuotantokausi alkoi Isossa-Britanniassa BBC Two -kanavalla kesäkuussa 2012. Sarja saavutti suuren suosion BBC Twolla, jonka takia se siirrettiin kolmen tuotantokauden jälkeen BBC:n pääkanavalle, BBC Onelle. Suomessa sarjaa ovat esittäneet Yle, C More ja Ruutu+. Sarjan viisi ensimmäistä tuotantokautta ovat olleet Suomessa katsottavissa C Moresta ja Ruutu+:sta. Kuudennesta kaudesta lähtien sarja siirtyi Ylelle. Nykyään sarja on katsottavissa BritBoxissa.

Kesällä 2025 kerrottiin, että sarja tulee saamaan jatkoa ja sen seitsemäs tuotantokausi julkaistaan vuoden 2026 aikana.

*Line of Duty* on ollut erittäin suosittu sekä katsojien että kriitikoiden keskuudessa. Sitä pidetään yhtenä televisiohistorian parhaista rikossarjoista. The Independent -lehden listauksessa *Line of Duty* sijoittuu kaikkien aikojen kahdeksanneksi parhaaksi poliisisarjaksi. Sarja on kerännyt Britanniassa parhaimmillaan noin 13 miljoonaa katsojaa.

## Asetelma
AC-12-poliisiyksikkö tutkii korruptioon ja poliisien väärinkäytöksiin liittyviä rikoksia. Sarjan päähenkilöitä ovat rikostutkijat Steve Arnott (Martin Compston) ja Kate Fleming (Vicky McClure) sekä heidän pomonsa Ted Hastings (Adrian Dunbar).

Jokaisella tuotantokaudella tutkimukset keskittyvät yhden epäilyttävän poliisin ympärille. Ensimmäisellä tuotantokaudella pääosassa on rikosylikomisario Tony Gates (Lennie James). Muiden kausien pääosissa ovat rikoskomisario Lindsay Denton (Keeley Hawes, 2. kausi), ylikonstaapeli Danny Waldron (Daniel Mays, 3. kausi), rikosylikomisario Roz Huntley (Thandiwe Newton, 4. kausi), peitepoliisi John Corbett (Stephen Graham, 5. kausi) ja rikosylikomisario Joanna Davidson (Kelly Macdonald, 6. kausi).

## Näyttelijät
### Päärooleissa

### Sivurooleissa

#### 1. kausi

#### 2. kausi

#### 3. kausi

#### 4. kausi

#### 5. kausi

#### 6. kausi

## Lähteet
Tappajan näköinen mies (elokuva)

**Tappajan näköinen mies** on Lauri Nurksen ohjaama suomalainen draama- ja rikoselokuva vuodelta 2016. Elokuva perustuu Matti Röngän Viktor Kärppä -dekkariin *[[Tuliaiset Moskovasta]]* (2009). Elokuva on jatkoa vuoden 2011 televisiosarjalle Tappajan näköinen mies.

Elokuvassa Viktor Kärppä on Suomeen tullut inkeriläinen paluumuuttaja ja entinen spetsnaz-joukkojen sotilas, joka sotkeutuu keskelle Venäjän valtataistelua.

## Huomautukset

## Lähteet
Help Me Out

**Help Me Out** on yhdysvaltalaisen popyhtye Maroon 5:n kappale, jossa vierailee laulaja Julia Michaels. Se julkaistiin promosinglenä yhtyeen kuudennelta studioalbumilta *[[Red Pill Blues]]* lokakuussa 2017.

Kappaleen ovat kirjoittaneet Adam Levine, Diplo, King Henry, Julia Michaels ja Justin Tranter. Sen tuotannosta vastaavat Diplo ja King Henry. Kappale äänitettiin heinä – elokuussa 2017.

## Kokoonpano
### Yhtye
* Adam Levine – laulu, taustalaulu
* Jesse Carmichael – koskettimet, kitara, taustalaulu
* Mickey Madden – basso
* James Valentine – kitara, taustalaulu
* Matt Flynn – sähkörummut, lyömäsoittimet
* PJ Morton – koskettimet, syntetisaattori, taustalaulu
* Sam Farrar, lisäsoittimet, tuotanto

### Tuotanto
* Julia Michaels – vieraileva artisti, laulu
* Diplo – tuotanto
* King Henry – tuotanto
* Noah ”Mailbox” Passovoy – avustava tuottaja

## Listasijoitukset

 
## Lähteet
Jauhar

**Jauhar**, joskus myös **Jowhar** tai **Juhar**, oli hindulainen naisten joukkoitsemurha polttamalla tai joskus heidän aviomiestensä, isiensä tai veljiensä suorittama teloitus Intiassa vangitsemisen, orjuuttamisen ja raiskauksen välttämiseksi hyökkäävän armeijan toimesta sodan aikana tapahtuvan varman tappion edessä. Joissakin raporteissa jauharista mainitaan naisten tehneen itsemurhan lastensa kanssa. Tätä käytäntöä noudatettiin historiallisesti Intian luoteisosissa, ja historian tunnetuimmat jauharit tapahtuivat Rajasthanin hindulaisten rajputvaltakuntien ja vastakkaisten armeijoiden välisten sotien aikana. Jauharia esiintyy sodan aikana, yleensä silloin, kun voittoon ei ollut mahdollisuutta. Käytäntöön liittyi saka tai viimeinen taistelu.

Termi jauhar merkitsee usein sekä polttoitsemurhaa että saka-rituaalia. Jauharin aikana rajputnaiset tekivät itsemurhan lastensa ja arvoesineidensä kanssa suuressa tulipalossa välttääkseen vangitsemisen ja hyväksikäytön väistämättömässä sotilaallisessa tappiossa ja vangitsemisessa. Samanaikaisesti tai sen jälkeen miehet marssivat rituaalisesti taistelukentälle odottaen varmaa kuolemaa, jota alueellisessa perinteessä kutsutaan nimellä saka. Tämä käytäntö osoittaa, että rajputit sukupuolesta riippumatta asettivat arvot ja kunnian elämäänsä korkeammalle.

Hinduvaltakuntien jauhareita ovat dokumentoineet Delhin sulttaanikunnan ja Mogulivaltakunnan muslimihistorioitsijat. Usein mainittu esimerkki jauharista on joukkoitsemurha vuodelta 1303, jonka tekivät Chittorgarhin linnoituksen naiset Rajasthanissa, jotka joutuivat kohtaamaan hyökkäävän Delhin sulttaanikunnan Khalji-dynastian armeijan. Jauhar-ilmiötä havaittiin myös muualla Intiassa, kuten Pohjois-Karnatakan Kampilivaltakunnassa, kun se hävisi Delhin sulttaanikunnan armeijoille vuonna 1327.

Chittorgarhissa vietetään vuosittain sankaruuden juhlaa nimeltä jauhar mela, jossa esivanhempia muistetaan.

## Lähteet

## Aiheesta muualla
Lyophyllaceae

**Lyophyllaceae** on Agaricales-lahkoon kuuluva sieniheimo. Vuonna 2008 siihen arvioitiin kuuluvan kahdeksan sukua ja 157 lajia; marraskuussa 2014 Catalogue of Life luetteloi 13 heimoon kuuluvaa sukua. Heimon rajasi mykologi Walter Jülich vuonna 1981.

## Lähteet

## Aiheesta muualla
* 
*ITIS: Lyophyllaceae 
*UniProt: Taxonomy - Lyophyllaceae 
*Global Biodiversity Information Facility (GBIF): Lyophyllaceae
August von Willebrand

**August von Willebrand** (25. elokuuta 1868 Uusikaupunki – 14. huhtikuuta 1903 Lahti) oli suomalainen virka- ja valtiopäivämies.

Von Willebrandin vanhemmat olivat tullinhoitaja, kollegiasessori August Reinhold von Willebrand ja Viktoria Fahler ja puoliso vuodesta 1895 Ina Amanda Wilenius. Von Willebrand tuli ylioppilaaksi Turussa ja suoritti kameraalitutkinnon 1889. Hän toimi tullivirkamiehenä, viimeksi tullinhoitajana Kristiinassa vuodesta 1898.  Von Willebrand oli aatelissäädyssä edustaja valtiopäivillä 1900.

August von Willebrandin veli oli kunnallispormestari Reinhold Alexander von Willebrand. 

## Lähteet
Olliver Hawk (elokuva)

**Olliver Hawk** on Arthur Franckin ohjaama suomalainen draamallinen dokumenttielokuva vuodelta 2019.

Elokuva on henkilödokumentti suomalaisesta hypnotisoijasta Olavi Hakasalosta alias Olliver Hawkista.

## Palkinnot
* Elokuva voitti vuonna 2019 Tampereen elokuvajuhlilla kotimaisen kilpailun pääpalkinnon yli 30-minuuttisten elokuvien sarjassa.

## Lähteet

## Aiheesta muualla
*
Alajärven keskustaajama

**Alajärven keskustaajama** on taajama Alajärvellä ja kaupungin keskusta. Se on yksi kolmesta Alajärven taajamista. Kaupungin muut taajamat ovat Lehtimäki ja Luoma-aho. Taajama on levittäytynyt pääasiassa kaupungin nimikkojärven Alajärven länsi- ja pohjoisrannalle. Lisäksi se jatkuu yhdystietä 7115 pitkin Koskenvarteen ja yhdystietä 7122 Kurejoelle asti. Taajamaan kuuluu myös osa Höykkylän ja Alakylän kylistä.

Vuoden 2019 taajamarajauksen mukaan keskustaajaman alueella asuu 5 029 ihmistä.

Keskustassa sijaitsee Alajärven kirkko, hallintokeskus, kaupunginkirjasto ja suojeluskuntatalo.

## Keskustan kaupunginosia
*Hirsikangas
*Hurme
*Juurikaskytö
*Mäntylä
*Niittykumpu
*Paavola
*Palosuvanto
*Seppälä
*Sumula
*Takala
*Tuluutti

## Lähteet
Ohratee

**Ohratee** on ohrasta valmistettu paahdettu viljapohjainen juoma, joka on peruselintarvike Itä-Aasian alueilla, kuten Kiinassa, Japanissa, Koreassa ja Taiwanissa. Sillä on paahdettu, hieman katkera maku.

Koreassa teetä kulutetaan joko kuumana tai kylmänä, usein juomaveden sijasta monissa kodeissa ja ravintoloissa. Japanissa sitä tarjoillaan yleensä kylmänä ja se on suosittu kesäpäivän virvoke. Teetä on myös laajalti saatavilla teepusseissa tai pullotettuna Koreassa ja Japanissa.  

## Lähteet
Thorsten Brakel

**Thorsten Brakel** (21. toukokuuta 1862 Pirkkala – 22. elokuuta 1943 Helsinki) oli suomalainen konsuli ja valtiopäivämies.

Brakelin vanhemmat olivat everstiluutnantti Karl Gustaf Brakel ja Alexandrine Emelie Federley. Hän tuli ylioppilaaksi Helsingissä ja toimi tilanisännöitsijänä Pirkkalassa. Brakel oli myös Portugalin varakonsuli ja Espanjan konsuliagentti Tampereella. 

Brakel oli aatelissäädyssä edustaja valtiopäivillä 1900, 1904–1905 ja 1905–1906.

## Lähteet
Hans Henrik Brummer

**Hans Henrik Brummer** (8. toukokuuta 1875 Helsinki – 9. huhtikuuta 1930 Helsinki) oli suomalainen sotilas ja virka- ja valtiopäivämies.

Brummerin vanhemmat olivat kenraali Karl Magnus Emil Brummer ja Katarina Krylov. Ylioppilaaksi Turussa 1892 tullut Brummer suoritti Pietarissa Pavlovskin sotaopiston kurssin 1897 ja palveli Venäjän keisarikunnan armeijassa. Hän suoritti Pietarissa myös yleisesikunnan sotakorkeakoulun tutkinnon, osallistui ensimmäiseen maailmansotaan ja yleni everstiluutnantiksi 1917. Brummer toimi myös keisarin Suomen asiain kanslian kielenkääntäjänä 1910–1914 ja Suomen kenraalikuvernöörinkanslian virkamies ja vt. johtaja hän oli 1917–1918. Suomen valkoisen armeijan ja sitten Suomen puolustusvoimien palveluksessa Brummer yleni everstiksi 1919 ja palveli yleisesikunnassa vuoteen 1925, toimien myös opettajana kadettikoulussa.  Puolustusministeriön kutsuntatoimiston tarkastajana työskennellyt Brummer oli viimeksi vuodesta 1927 kutsuntalaitoksen keskuslautakunnan puheenjohtaja.

Brummer oli aatelissäädyssä edustaja valtiopäivillä 1905–1906.

## Lähteet
Peter Huchel

**Peter Huchel** (1903 Lichterfelde, Berliini, Saksa – 1981 Staufen, Länsi-Saksa) oli saksalainen kirjailija ja toimittaja.

Huchel päätyi toisessa maailmansodassa sotavangiksi Neuvostoliittoon. Palattuaan hän oli DDR:ssä Berliinin radion taiteellinen johtaja ja vuodesta 1949 kirjallisuuslehti *[[Sinn und Form]]in* päätoimittaja. Hän joutui vuonna 1962 pois tehtävästä ja loikkasi vuonna 1971 Länsi-Saksaan.

Huchelin nimeä kantaa Peter Huchelin palkinto.

## Suomennettuja runoja
* Teoksessa: *Puiden lohtu: saksankielistä runoutta 1946–2000*, toimittaja: Stefan Moster, Helsinki: WSOY 2005 , Huchelin runot suomentanut Caj Westerberg
** Kuun kirkkaan kuokan alla (Unter der blanken Hacke des Monds)
** Merkki (Das Zeichen)
** Rikkaruohot (Unkraut)
** Theofrastoksen puutarha (Der Garten des Theophrast),

* Teoksessa: *Suurempi kuin sydämeni: uskonnollista runoutta 1900-luvun Euroopassa*, toim. ja suom. Anna-Maija Raittila, Helsinki: Kirjapaja 1982 
** Talvipsalmi (Winterpsalm)

## Lähteet
Iiruu

**Iiruu** on kylä Alajärven kaupungissa Etelä-Pohjanmaan maakunnassa valtatie 16 varrella. Kylässä asuu noin 30 taloutta, ja kylän asutus on sijoittunut valtatien molemmille puolille. Iiruussa on Iiruunjärvi, jonka rannalla sijaitsee uimaranta, Alajärven helluntaiseurakunnan leirikeskus sekä vapaa-ajan asuntoja.

Iiruun kylään kuuluu Nälkämäki. Iiruun naapurikyliä on Uusikylä idässä, Paalijärvi lännessä, Koivumäki pohjoisessa ja Kortekylä etelässä.

## Lähteet
Chenonceaux

**Chenonceaux** on kunta Ranskassa Indre-et-Loiren departementissa Centre-Val de Loiren alueella. Se sijaitsee Cherjoen varrella, noin 33 kilometriä Toursin kaupungista itään.

Kunnan nähtävyys on joen päälle rakennettu Chenonceaun linna.  Linna tunnetaan myös nimellä *château des Dames*, koska sen rakennutti vuonna 1513 aatelinen Katherine Briçonnet, ja jossa myöhemmin vaikuttivat sekä Diane de Poitiers että Katariina de’ Medici.

## Lähteet

## Aiheesta muualla
Radikaaliliike (Ranska)

**Radikaaliliike** (ranskaksi: *Mouvement radical, *'MR**') on ranskalainen keskustalainen puolue.

## Historia
Radikaaliliike perustettiin nykyisessä muodossaan vuonna 2017, kun Ranskan vanhin toiminnassa ollut puolue  Radikaalipuolue yhdistyi kahden muun poliittisen liikkeen kanssa.

Helmikuussa joukko entisiä PRG:n jäseniä, mukaan lukien puheenjohtajistoon kuulunut Sylvia Pinel, erosi puolueesta protestina suunnitellulle vaaliliitolle La République En Marche! -puolueen kanssa. Eronneet edustajat alkoivat harkitsemaan PRG:n palauttamista omaksi puolueekseen.. 

## Ideologia ja näkemyksiä
Radikaaliliike on ALDE:n jäsen vuodesta 2018 lähtien.

Puolueella on oma sateenkaarijärjestö, GayLib, joka liittyi radikaaliliikkeen jäsenjärjestöksi vuonna 2018.

Poliittisen julistuksensa mukaan puolue kannattaa mm. seuraavia asioita:

* Tiiviimpää yhteistyötä EU:ssa
* Tieteeseen pohjautuvaa ympäristöpolitiikkaa
* Desentralisaatiota
* Kansalaisyhteiskunnan kehittämistä

## Lähteet
Enon terveysasema

**Enon terveysasema** on Joensuun Enon pitäjän Enon kirkonkylällä sijaitseva julkisen palvelun terveysasema. Palvelujen tuottamisesta vastaa Pohjois-Karjalan sosiaali- ja terveyspalvelujen kuntayhtymä (Siun sote). 

Enon vielä vuonna 2021 käytössä ollut terveyskeskusrakennus on rakennettu 1950-luvulla. Tiloja on laajennettu 1980- ja 1990-luvuilla.  Rakennuksessa on kuitenkin havaittu laajoja kosteusvaurioita ja vain noin 2&nbsp;800 neliömetriä terveysaseman yli 3&nbsp;600 neliömetrin tiloista oli enää käytössä. Keväällä 2021 uutisoitiin, että syksyn 2021 ja alkuvuoden 2022 aikana terveysasemalle remontoidaan uudet tilat Enon aiempaan kunnantaloon. Enon terveysasema muuttaa vuonna 2022 noin tuhannen neliömetrin laajuisiin, aiemman kunnantalon kolmeen kerrokseeen sijoittuviin tiloihin. Samoihin aikoihin Enon terveyskeskuksen vuodeosasto lakkautetaan ja sen toiminnot siirretään Kontiolahdelle alkuvuonna 2022 valmistuvan sote-keskuksen yhteyteen.

Enon terveysasema on avoinna arkisin kello 8-16.  Terveysaseman ollessa suljettuna, kiireellistä hoitoa saa tarvittaessa Pohjois-Karjalan keskussairaalan yhteispäivystykseen Joensuussa (Tikkamäentie 16, J2-talon katutaso).

## Lähteet

## Aiheesta muualla
*Enon terveysasema (suomi.fi)
*Palveluja ja kohtaamispaikkoja senioreikke: Eno  (pksotu.fi)
Menetou-Salon

**Menetou-Salon** on kunta Ranskassa Cherin departementissa Centre-Val de Loiren alueella.  Se sijaitsee noin 20 kilometriä Bourgesin kaupungista pohjoiseen.

Kunnan nähtävyyksiä on Uusgooottinen linna *Château de Menetou-Salon*. Linna oli 1200-luvulla kuningas Ludvig IX:n hallituskaudella Sancerren kreivien omaisuutta. Vuonna 1448 kiinteistö myytiin kuningas Kaarle VII:n hallinnon talouspäällikkö Jacques Cœurille. Hänen menetettyään kuninkaan suosion, myös hänen omaisuutensa myytiin. Linna oli tämän jälkeen usealla omistajalla, kunnes 1700-luvulla linnan peri Lauragaisin hettuapari. Heidän ainoa tytär Pauline meni vuonna 1773 naimisiin Arenbergin herttua Louis Engelbertin kanssa, joka laajensi linnan nykyiseen asuunsa 1800-luvun alussa. Linnan muutostyön inspiraationa oli Jacques Cœurin palatsi Bourgesissa, ja sen suunnitteli arkkitehti Ernest Sanson.

Alueella on viljelty viiniä jo melkein tuhannen vuoden ajan. Vuodesta 1959 lähtien alueen viineillä on ollut Menetou-salon (AOC) -laatuluokitus. Tuotantoalue kattaa Menetou-Salonin lisäksi yhdeksän muuta kuntaa.

## Lähteet

## Aiheesta muualla
Kim Sainio

**Kim Sainio** (s. 25. toukokuuta 1973) on suomalainen radiojuontaja, toimittaja ja ohjaaja. Nykyisin Sainio juontaa arkiaamuisin Radio Rockilla Harri Moision ja Tytti Junnan kanssa *Korporaatiota*.Sainion ensimmäinen Radio Rock kosketus tapahtui vuonna 2009, hänen pitäessään välivuotta tv-ohjaajan työstään. Tuolloin ohjelman nimi oli Heikelä korporaatio.

Sainio toimi vuosina 2006–2009 ja 2011–2014 tosi-tv-ohjelma *[[Big Brother Suomi|Big Brother Suomen]]* pääohjaajana. Hän on naimisissa ohjelmaa juontaneen Mari Sainion (o.s. Kakko) kanssa.

Sainio teki myös Grillit Huurussa -ohjelmaa Sami Hedbergin kanssa. Sainio toimi yhdellä kaudella myös ohjelman toisena juontajana.

Sainiolla diagnosoitiin vuonna 2006 MS-tauti, joka on edennyt niin että hän ei juurikaan kykene enää liikkumaan omin jaloin. Hän on perustanut Instagram-tilin, jossa hän jakaa avoimesti arkeaan MS-taudin kanssa. Sainio suhtautuu kiitollisuudella MS-tutkimukseen ja korostaa tutkimuksen merkitystä paitsi sairastaville, myös heidän läheisilleen.

## Lähteet
Sopivasti lihava

**Sopivasti lihava** on Leevi and the Leavings -yhtyeen kappale ja single vuodelta 1988. Se julkaistiin yhtyeen levyllä ''Häntä koipien välissä''. Kappale on yksi levyn suosituimmista kappaleista. Kappaleen on säveltänyt, sanoittanut ja sovittanut Gösta Sundqvist ja se kestää 3 minuuttia 40 sekuntia.

Timo Kalevi Forss kuvaa kappaletta ylistyslauluksi ”kaikille ihanille reheville naisille”. Sanoituksessa ujo mieshenkilö kerää rohkeutensa ja haluaa puristaa naisen rintoja, ja lopulta he päätyvät rakastelemaan. Arkirealistisessa sanoituksessa mies on kuvattu ”luuserina” ja nainen ”kanamaisena hölmönä”. Musiikillisesti ”Sopivasti lihava” on melodinen popkappale.

## Kokoonpano

* Gösta Sundqvist - laulu, kitara, huilu
* Juha Karastie - kitara, mandoliini
* Risto Paananen - laulu, kitara, basso, kosketinsoittimet
* Niklas Nylund - rummut, lyömäsoittimet

## Lähteet
Écueillé

**Écueillé** on kunta Ranskassa Indren departementissa Centre-Val de Loiren alueella.  Se sijaitsee noin 44 kilometriä Châteauroux’n kaupungista luoteeseen.

## Nähtävyyksiä

Kunnan keskustassa oleva Notre-Damen kirkko on hylätty 1900-luvun alussa. Kirkon romaaninen sisäänkäynti on 1000-luvulta.

Écueillén rautatieasemalta liikennöi Bas-Berryn museorautatie läheisille asemille, joita ovat muiden muassa Argy ja Luçay-le-Mâle.


Tiedosto:Vieille_Eglise_2.jpg|Entinen Notre-Damen kirkko
Tiedosto:Train-Touristique-Bas-Berry-Ecueillé-2010-1.jpg|Bas-Berryn rautatieasema


## Lähteet

## Aiheesta muualla
Rossotrudnitšestvo

**Rossotrudnitšestvo** () eli **IVY-maiden, ulkomailla asuvien maanmiesten ja kansainvälisen humanitaarisen yhteistyön liittovaltion virasto** () on Venäjän ulkoministeriön alainen Venäjän liittovaltion virasto, joka on ensisijaisesti vastuussa siviilien ulkomaisen avun hallinnoinnista ja kulttuurivaihdosta. Rossotrudnitšestvo toimii Keski-Aasiassa, Latinalaisessa Amerikassa ja Itä-Euroopassa mutta etenkin Itsenäisten valtioiden yhteisössä (IVY).

Vuonna 1934 Neuvostoliiton johtaja Josif Stalin teki kulttuurisuhdehankkeesta tiedustelupalvelun virallisen yksikön. Tämä KGB:n yksikkö perusti Neuvostoliiton tiede- ja kulttuurikeskuksia. Jokainen ulkomailla työskennellyt neuvostoliittolainen oli virallisesti sitoutunut KGB:n tietolähteeksi. Rossotrudnitšestvo perustettiin edeltävästä virastosta asetuksella, jonka Venäjän presidentti Dmitri Medvedev allekirjoitti 6. syyskuuta 2008. Tarkoituksena on ylläpitää Venäjän vaikutusvaltaa IVY:ssä ja edistää ystävällisiä siteitä Venäjän poliittisen ja taloudellisen kehityksen edistämiseksi sekä etuja ulkomailla.

Rossotrudnitšestvon johtaja Jevgeni Primakov nuorempi on Venäjän ulkomaantiedustelun (SVR) johtajana 1990-luvulla toimineen Jevgeni Primakovin pojanpoika.

Virasto organisoi lehtitietojen mukaan Venäjä-myönteisiä mielenosoituksia Euroopan eri suurkaupungeissa Venäjän hyökättyä Ukrainaan helmikuussa 2022, erityisesti huhtikuussa Dublinissa, Hannoverissa, Frankfurtissa, Limassolissa, Ateenassa ja Berliinissä.

Suomessa Rossotrudnitšestvovin alaisuudessa toimii Venäjän tiede- ja kulttuurikeskus, jolla on muun muassa toimipiste Töölössä ja kaupungeissa ympäri Suomea.

## Katso myös

* Soft power

## Viitteet
Jevgeni Primakov (nuorempi)

**Jevgeni Aleksandrovitš Primakov** eli **Jevgeni Primakov nuorempi** (; s. 29. huhtikuuta 1976 Moskova) on venäläinen toimittaja, televisio-ohjaaja, poliitikko ja diplomaatti, joka on toiminut Venäjän valtion Rossotrudnitšestvo-viraston päällikkönä 25. kesäkuuta 2020 lähtien. Aikaisemmin hän on ollut duuman vuosina 2018–2020. Mediassa hänet tunnetaan salanimellä **Jevgeni Sandro**.

Primakov on Venäjän ulkomaantiedustelupalvelun SVR:n entisen johtajan ja entisen pääministerin Jevgeni Primakovin pojanpoika.

## Ura
Primakov valmistui vuonna 1999 Venäjän valtiollisen humanistisen yliopiston historian ja filologian osastolta historiasta.

Primakov nimitettiin 25. kesäkuuta 2020 Rossotrudnitšestvo-viraston johtajaksi. Virasto koordinoi Venäjän kaikkia tiede- ja kulttuurikeskuksia.

## Yksityiselämä
Primakovin isä Aleksandr Primakov oli vakoojana ja poliitikkona tunnetun Jevgeni Primakovin poika. Primakov oli viisivuotias, kun hänen isänsä kuoli.  Primakov on naimisissa ja hänellä on neljä lasta. 

## Lähteet
Murilo Rua

**Murilo Milani Rua** (s. 22. toukokuuta 1980 Curitiba) on brasilialainen uransa lopettanut keskisarjan vapaaottelija. Hän voitti urallaan EliteXC:n keskisarjan mestaruuden ja otteli kerran BAMMA:n keskisarjan mestaruudesta, mutta hävisi Tom Watsonille tyrmäyksellä. Rua otteli myös Pridessa vuosina 2001–2006.

Hänen veljensä Maurício Rua on myös vapaaottelija ja entinen UFC:n alemman raskaansarjan mestari.

## Lähteet
Meri-Karjala

**Meri-Karjala** (myös **Merikarjala**) on Suomenlahden rannikolla oleva Karjalan historiallisen maakunnan osa Kymenlaakson etelä- ja kaakkoisosassa, Uudenmaan historiallisen maakunnan ja Venäjän välissä. Tämä Suomen kaakkoisin alue on Pyhtäätä lukuun ottamatta sama kuin Kotkan–Haminan seutukunta.

Meri-Karjala käsitti vuoteen 1940 saakka myös rannikkoalueen Virolahdelta eli Rautalanselältä Siestarjoelle (Rajajoki) ja Suomenlahden ulkosaaret.

## Meri-Karjalan kunnat

### Entiset kunnat

Kotkaan liitetyt

Haminaan liitetty

## Meri-Karjalan kielimuodot
Merikarjalaa ja itäisen Suomenlahden itämerensuomalaisia kielimuotoja suunnilleen Kymijoen ja Suursaaren rajaamalta vyöhykkeeltä itään on tarkoituksenmukaista tarkastella kokonaisuutena. Länsi-Kannaksen murteilla eli Merikarjalan ydinalueella on läheinen historiallinen ja maantieteellinen yhteys Inkerinmaan ja Koillis-Viron kielimuotoihin, etenkin inkeroiseen ja viron koillismurteisiin.

## Lähteet

## Aiheesta muualla

* Suutari, Pekka (toim.) 2022: *[https://journal.fi/vskst/issue/view/9081 Merikarjala – Suomenlahden rannikon kulttuurinen kohtauspaikka]*. Viipurin Suomalaisen Kirjallisuusseuran toimitteita 24. Viipurin Suomalainen Kirjallisuusseura ry.
Päivän talo, yön talo

***Päivän talo, yön talo*** () on Olga Tokarczukin romaani vuodelta 1998. Tapani Kärkkäinen suomensi sen ensimmäisenä Tokarczukin romaaneista, ja suomennettuna teoksen julkaisi Otava vuonna 2004. Antonia Lloyd-Jonesin englannintamana romaanin julkaisi Granta vuonna 2002.

*Päivän talo, yön talo* yhdistelee eri aineksia unikuvauksista, legendoista ja fantasiasta ruokaohjeisiin, omaelämäkertaan ja historialliseen kerrontaan. Tokarczuk sai *Päivän talo, yön talo* -teoksellaan Nike-yleisöpalkinnon. Teos toi kirjailijalle myös Brücke Berlin -palkinnon (2002).

## Lähteet
Olivier Adam

**Olivier Adam** (s. 12. heinäkuuta 1974 Draveil, Essonnen departementti) on ranskalainen kirjailija.

## Elämä ja ura

Adam syntyi Draveilin kunnassa Pariisin eteläpuolella vuonna 1974. Hänellä on kaksi veljeä. Hän opiskeli kulttuurialan yrittäjyyttä Paris-Dauphinen yliopistossa, jossa hän tapasi puolisonsa Karine Reyssetin, joka on myös kirjailija.  Adamilla ja Reyssetillä on kaksi lasta.

Adam julkaisi ensimmäisen romaaninsa *Je vais bien, ne t'en fais pas* vuonna 2000. Kirjasta tehtiin elokuva vuonna 2007, ja Adam sai siitä Ranskan elokuvalehdistön akatemian myöntämän Kultaisen tähden parhaasta käsikirjoituksesta. Vuonna 2004 Adam sai kirjastaan *Passer l'hiver* parhaan novellin Goncourt-palkinnon. Vuonna 2007 hän osallistui Alain Raoustin ohjaaman elokuvan *L'été indien* sekä Jean-Pierre Amérisin ohjaaman televisioelokuvan *Maman est folle* käsikirjoittamiseen. Jälkimmäinen oli elokuvasovitus hänen omasta kirjastaan *À l'Abri de rien*.

## Teokset

**Romaanit**

* *Je vais bien, ne t'en fais pas*. Éditions du Dilettante, 2000.
* *À l'Ouest*. Éditions de l'Olivier, 2001.
* *Poids léger*. Éditions de l'Olivier, 2002.
* *Passer l'hiver*. Éditions de l'Olivier, 2004.
* *Falaises*. Éditions de l'Olivier, 2005.
* *À l'abri de rien*. Éditions de l'Olivier, 2007.
* *Des vents contraires*. Éditions de l'Olivier, 2009.
* *Le Cœur régulier*. Éditions de l'Olivier, 2010.
* *Kyoto Limited Express*. Éditions de l'Olivier, 2010.
* *Les Lisières*. Flammarion, 2012.
* *Peine perdue*. Flammarion, 2014.
* *La Renverse*. Flammarion, 2016.
* *Chanson de la ville silencieuse*. Flammarion, 2018.
* *Une partie de badminton*. Flammarion, 2019.
* *Tout peut s'oublier*. Flammarion, 2020.

**Nuortenkirjat**

* *On ira voir la mer*. L'École des loisirs, 2000.
* *La Messe anniversaire*. L'École des loisirs, 2003.
* *Sous la pluie*. L'École des loisirs, 2004.
* *Comme les doigts de la main*. L'École des loisirs, 2005.
* *Le Jour où j'ai cassé le château de Chambord*. L'École des loisirs, 2005.
* *La Cinquième Saison*. L'École des loisirs,2006.
* *Ni vu ni connu*. L'École des loisirs, 2009.
* *Les Boulzoreilles*. Éditions du Seuil Jeuness, 2010.
* *Un océan dans la baignoire*. Actes Sud Junior, 2010.
* *Personne ne bouge*. L'École des loisirs, 2011.
* *Achile et la rivière*. Actes Sud Junior, 2011.
* *La tête sous l'eau*. Éditions Robert Laffont, 2018.
* *Les Roches rouges*. Ëditions Robert Laffont, 2020.

## Lähteet
Guadeloupen kreoli

**Guadeloupen kreoli** (omakielinen nimitys *kréyòl gwadloupéyen*) on ranskaan pohjautuva kreolikieli, jota puhutaan Guadeloupella sekä joissain määrin myös Martiniquella. Tästä syystä kielestä käytetään myös toisinaan nimitystä Guadeloupe-Martiniquen kreolikieli.

Kielellä on noin 430 000 puhujaa. Martiniquen kreolin lisäksi myös haitinkreolin puhujat ymmärtävät Guadeloupen kreolia melko hyvin. 

Guadeloupen kreolilla ei ole standardisoitua kirjakieltä.

## Fonologia

### Konsonantit

Lähde:

### Vokaalit

Puoliavoimet vokaalit sekä [a] voivat esiintyä myös nasaalisina.

Lähde:

## Lähteet
Takeya Mizugaki

**Takeya Mizugaki** (, s. 16. joulukuuta 1983 Miura) on japanilainen uransa lopettanut kääpiösarjan vapaaottelija. Hän saavutti urallaan Cage Forcen kääpiösarjan mestaruuden ja amatööritasolla Shooton turnausvoiton. Mizugaki otteli kerran WEC:n kääpiösarjan mestaruudesta, mutta hävisi Miguel Torresille tuomariäänin. Hän otteli UFC:ssä vuosina 2011–2016 tilastolla 8–6.

## Saavutukset
;Cage Force
*Kääpiösarjan mestaruus (kerran)

;World Extreme Cagefighting
*Illan kamppailu (kahdesti, vs. Miguel Torres, Scott Jorgensen)

## Lähteet
William Henry Hudson

**William Henry (W. H.) Hudson** (1841 Argentiina – 1922 Lontoo, Britannia) oli brittiläinen kirjailija.

Hudsonin vanhemmat muuttivat Yhdysvalloista lampaidenkasvattajiksi Argentiinaan, jossa Hudson syntyi ja vietti varhaislapsuutensa. Hän muutti 1869 Britanniaan ja sai kansalaisuuden 1900. Hän oli luonnontutkija ja lintutieteilijä.

Hudsonin varhaisteokset ovat Etelä-Amerikan ympäristöön sijoittuvia romanttisia tarinoita. Romaaneista parhaana pidetään teosta *Vihannissa asunnoissa* (*Green Mansions*), jossa hän kuvaa puoliksi ihmisen-, puoliksi linnunhahmoisen Riman elämää. Kaunokirjallisuuden lisäksi hän on kirjoittanut tieteellisiä teoksia.

## Suomennettu teos
* *Vihannissa asunnoissa* (*Green Mansions*), WSOY 1927

## Lähteet

## Aiheesta muualla